INVATAMANT PREUNIVERSITAR

ARTICOLUL PRIVIND CURRICULUM LA DECIZIA SCOLII
prevazut in Pactul pentru educatie,punctul 4, “ adaptarea la nevoile comunitatii”

ART 46 Planurile cadru de învăţământ, alin (3) din Cod se modifică şi va avea următorul conţinut:
„(3) Planurile-cadru de învăţământ pentru învăţământul secundar şi liceal cuprind 60% discipline din trunchiul comun, 20% curriculum diferenţiat şi 20%curriculum la decizia şcolii/curriculum în dezvoltare locală.”

DEPOLITIZAREA INVATAMANTULUI
Prevazuta in Pact, punctul 2, “depolitizarea si profesionalizarea managementului institutiilor de educatie”
Prevazuta in Strategie, punctul 4.6., “Profesionalizarea şi depolitizarea carierei manageriale în educaţie”
ART 283 Recrutarea, selecţia şi angajarea personalului de conducere din unităţile de învăţământ, se include un alin nou (2) cu următorul conţinut:
„(2) Directorul de şcoală nu poate fi membru al unui partid politic pe întreaga durată a exercitării mandatului.”

INVATAMANT SUPERIOR

Prevazuta in Pact, punctul 2, Asigurarea in perioada 2008-2013, din alocarea bugetara anuala, a minimum 6% din PIB pentru educatie si cercetare”. 
ART 11 alin 3 din Codul educaţiei se modifică şi va avea următorul cuprins:
 „(3) Pentru finanţarea învăţământului de stat şi finanţarea de bază a învăţământului obligatoriu organizat prin învăţământul particular acreditat din fonduri publice se asigură anual prin legea bugetului de stat alocaţii bugetare de minimum 6% din produsul intern brut al anului respectiv iar pentru activitatea de cercetare ştiinţifică se asigură minimum 1% din produsul intern brut al anului respectiv.”
Alin 4 se elimină
„(4) Alocaţiile bugetare precizate la alin. (3) nu includ fonduri provenite din surse externe de finanţare, indiferent de modul de obţinere al acestora, în condiţiile legii, şi nu includ veniturile extrabugetare realizate de unităţile şi instituţiile de învăţământ.”

Pe cale de consecinţă se modifică şi 

ART 120 alin (5) şi (11) Codul educaţiei se modifică şi vor avea următorul conţinut:
„(5)Pentru finanţarea învăţământului superior de stat din fonduri publice se asigură anual alocaţii bugetare la care se adăugă veniturilor proprii extrabugetare.”
„(11) Finanţarea învăţământului superior de stat poate fi realizată şi prin contribuţia altor ministere, pentru care pregătesc specialişti în funcţie de cerinţele acestora, precum şi din alte surse, inclusiv împrumuturi şi ajutoare externe.”

IERARHIZARE PROGRAME DE STUDII UNIVERSITARE 
Prevazuta in Pact, punctul 5, “un sistem transparent si coerent de indicatori de referinta”
Prevazuta in Strategie, punctul 7.3,  “Evaluarea şi ierarhizarea programelor de studii”

ART 232 din Cod, se introduce un alin nou (6):
„(6) Ministerul Educaţiei, Cercetării şi Inovării, prin organisme abilitate, conform legii, va realiza  periodic ierarhizarea programelor de studii.”

CODUL ETIC
Prevazuta in Strategie, punctul 8.3, 	„Funcţionarea efectivă a unui Cod deontologic la nivelul fiecărei universităţi”
După ART 114 din Cod se introduc două articole noi 

„Art.115	(1) Universităţile adoptă un cod de etică universitară, un cod de asigurare a calităţii şi un cod al îndatoririlor, drepturilor şi libertăţilor studenţilor. Acestea fac parte din carta universităţii.
(2) Rectorul universităţii are obligaţia să prezinte, la finalul fiecărui an, raportul de performanţă, raportul financiar şi raportul de audit intern aprobate de către Senatul universităţii. Rapoartele vor fi publicate şi transmise tuturor părţilor interesate.
(3) Rapoartele anuale ale Rectorului sunt o componentă a răspunderii publice şi constituie o condiţie fundamentală pentru accesul la finanţările din bugetul public.

Art.116	(1) Metodologia cadru de concurs pentru ocuparea posturilor vacante va fi stabilită prin hotărâre de guvern, iniţiată de  Ministerul Educaţiei, Cercetării şi Inovării la propunerea .Consiliului Naţional de Atestare a Titlurilor, Diplomelor şi Certificatelor Universitare.
(2) Metodologia va stabili, pentru fiecare titlu sau funcţie didactică, cerinţele minimale pentru prezentarea la concurs, modul de desfăşurare, de soluţionare a contestaţiilor, conflictele de interese şi incompatibilităţile, în vederea asigurării calităţii, a respectării eticii universitare şi a legislaţiei în vigoare.
(3) Se interzice ocuparea posturilor didactice şi de cercetare de către persoane dovedite că au plagiat. Se anulează automat concursul pentru un post didactic ocupat, indiferent când, de către o persoană dovedită că a plagiat.
(4) După promulgarea acestei legi, se interzice ocuparea posturilor de conducere în aceeaşi universitate de către rudele până la gradul II, inclusiv. De asemenea, se interzice ca rude pana la gradul II sa voteze simultan in acelasi consiliu profesoral sau Senat.
(5) Încălcarea prevederilor de la alineatele (2) - (4) duce la invalidarea automată a concursului şi penalizarea celor vinovaţi pe baza metodologiei menţionate la art. 48, alin. 1.”

AUTONOMIA UNIVERSITARĂ
Prevazuta in Strategie, punctul 8.1,”Asigurarea autonomiei şi responsabilităţii totale a universităţilor în definirea normei didactice şi de cercetare” si 
8.2. “Asigurarea autonomiei şi responsabilităţii totale a universităţilor în selectare,evaluarea, motivarea, formarea şi concedierea personalului didactic şi de cercetare”
ART. 111 „Autonomia universitară şi libertăţile academice” din Codul educaţiei se elimină şi se înlocuieşte cu următoarele trei articole:

„Art.111 	(1) Autonomia universitară şi libertatea academică sunt garantate prin lege. Universităţile se organizează şi funcţionează independent de orice ingerinţe ideologice, politice sau religioase.
(2) Autonomia universitară dă dreptul comunităţii universitare să-şi autoreglementeze misiunea, strategia instituţională, structura, activităţile, organizarea şi funcţionarea proprie, cu respectarea strictă a legislaţiei în vigoare.
(3) Aspectele fundamentale ale autonomiei universitare se exprimă în carta universităţii, aprobată de senatul universitar.
(4) Autonomia universitară se poate exercita doar cu condiţia asumării răspunderii publice.

Art.112	
(1) Răspunderea publică obligă orice instituţie de învăţământ superior, publică sau privată:
a)	să respecte legislaţia în vigoare, carta proprie şi politicile naţionale în domeniul învăţământului superior;
b)	să aplice procedurile de asigurare a calităţii;
c)	să respecte politicile de echitate şi etică universitară, cuprinse într-un cod etic aprobat de senatul Universităţii;
d)	să asigure eficienţa managerială şi eficienţa cheltuirii banului public;
e)	să asigure transparenţa tuturor deciziilor şi activităţilor sale, conform legislaţiei în vigoare;
f)	să respecte libertatea academică a personalului didactic şi de cercetare, precum şi drepturile şi libertăţile studenţilor.

Art. 113
	(1) Guvernul României, prin intermediul Ministerului Educaţiei, Cercetării şi Inovării şi a altor instituţii abilitate, are obligaţia să monitorizeze permanent modul în care se realizează autonomia şi  răspunderea publică a instituţiilor de învăţământ superior.
(2)	În cazul în care se constată nerespectarea obligaţiilor stipulate în art. 112, Guvernul recurge la următoarele măsuri:
a) suspendarea rectorului. Până la stabilirea unui nou rector, un prorector reprezintă universitatea şi devine ordonator de credite;
b)	reducerea sau eliminarea temporară sau definitivă a finanţărilor din surse publice;
c)	nerecunoaşterea diplomelor, certificatelor sau a altor acte de studii emise de universităţile în culpă;
d)	iniţierea unui proiect de lege de preluare sau fuziune a universităţilor publice slab performante de către cele performante;
e)	iniţierea unui proiect de lege de desfiinţare a universităţii .
(3) Guvernul va asigura protecţia intereselor, a drepturilor şi libertăţilor studenţilor înscrişi la insituţiile de învăţământ superior sancţionate. 
(4) Carta universitara nu poate sa contravina legislatiei in vigoare.”

ART 168 alin 3, lit b) şi c) din Codul educaţiei se elimină
„Art. 168 – Conducerea în instituţile de învăţmânt superior
(3) Instituţia de învăţământ superior:
b)	poate înfiinţa şi alte organisme colective specializate cu atribuţii prevăzute expres în Carta universitară;
c)	poate înfiinţa funcţia de preşedinte al universităţii, cu atribuţii stabilite prin Carta universităţii. “

INDICATORI STATISTICI
Prevazuta in Strategie, punctul 5.6. “Elaborarea unui sistem unitar de criterii şi indicatori, precum şi a unei proceduri riguroase de colectare a datelor privind funcţionarea instituţiilor şi calitatea
personalului implicate în educaţia timpurie”
Prevazuta in Pact, punctul 2, “rezultate si indicatori de performanta stabiliti clar si distinct pentru fiecare nivel al educatiei”
Se introduce, la titlul I – evaluarea în vederea asigurării calităţii, cap. I – dispoziţii comune, un nou articol 233 cu continutul: 
“Art.233 (1) Pentru monitorizarea eficienţei manageriale, a echităţii şi relevanţei pentru piaţa muncii a învăţământului superior, se va stabili, în termen de maximum 9 luni de la promulgarea prezentei legi, un sistem de indicatori statistici de referinţă pentru învăţământul superior.
	(2) Sistemul de indicatori va fi elaborat de Ministerul Educaţiei, Cercetării şi Inovării, prin consultarea Agenţiei Române de Asigurare a Calităţii în Învăţământul Superior, Consiliului Naţional al Cercetării Ştiinţifice din Învăţământul Superior, Consiliului Naţional pentru Finanţarea învăţământului Superior, Consiliului Naţional de Atestare a Titlurilor, Diplomelor şi Certificatelor Universitare şi Agenţiei de Calificări şi Parteneriat cu Mediul Economic şi va fi aprobat prin hotărâre a Guvernului. Raportul anual privind starea învăţământului superior se bazează pe indicatorii menţionaţi la alin. (1).”

CRITERIUL VECHIMII
ART 301, alin (1) din Cod, „Funcţiile didactice şi de cercetare” se modifică şi va avea următorul cuprins:
„(1) În instituţiile de învăţământ superior, funcţiile didactice sunt:
a)	asistent universitar;
b)	lector universitar/şef de lucrări;
c)	conferenţiar universitar;
d)	profesor universitar, profesor universitar conducător de doctorat;
e)	profesor universitar consultant.”

ART 302 se modifica aliniatele 3, 4, 5 şi 6 din Cod, prin eliminarea condiţiei de vechime pentru cadrele didactice din sistem şi se reformulează după cum urmează:
Alin 3 lit „d) pentru candidaţii care provin din învăţământul superior sau din cercetare ştiinţifică nu se impun condiţii de vechime.”
Alin 4 lit „b) pentru candidaţii care provin din învăţământul superior sau din cercetare ştiinţifică nu se impun condiţii de vechime.”
Alin 5 se modfică şi va avea următorul cuprins: 

„(5) Condiţiile pentru ocuparea funcţiei didactice de profesor universitar, profesor universitar conducător de doctorat sunt următoarele:
a)	deţinerea titlului de doctor în domeniul fundamental de ştiinţe al postului scos la concurs în cadrul instituţiei de învăţământ superior;
b)	deţinerea titlului de conferenţiar universitar;
c)	îndeplinirea standardelor naţionale pentru atestarea funcţiei de profesor universitar, standarte aprobate prin ordin al ministrului educaţiei, cercetării şi inovării, la propunerea CNATDCU şi a instituţiilor de învăţământ superior;
d)	îndeplinirea altor cerinţe de ocupare a posturilor stabilite de instituţia de învăţământ superior prin standardele proprii, aprobate de senatul universitar.”
Alin (6) se elimină. 
SISTEMUL DE CONDUCERE AL UNIVERSITĂŢII
Prevazut in Strategie la 10.2., „Implementarea sistemului managerial în conducerea universităţilor”
Prevazut in Pact, Punctul 2, “depolitizarea si profesionalizarea managementului institutiilor de educatie”
ART. 309 din Cod se modifică şi se adauga inca un alin nou : 
„c) În baza autonomiei universitare şi a legislaţiei în vigoare, universitatile pot opta, prin Cartă, şi pentru un sistem de conducere manageriala, în care ocuparea funcţiilor de conducere şi administrare se face pe bază de concurs public, nu prin alegeri. Metodologia cadru de organizare a conducerii de tip managerial va fi reglementata prin Hotărâre a Guvernului

După ART 309 din Cod se introduce un articol nou care va avea următorul conţinut:

„ART 310  O persoană nu poate ocupa funcţia de rector sau de decan mai mult de două mandate.”

ART 336 în Codul educaţiei
La alin (1) se introduce la final sintagma: „Personalul didactic şi de cercetare se pensionează la îndeplinirea vârstei legale  de pensionare.”

Se elimină alin (8), iar  alin (9) se reformulează după cum urmează:
„(9) Profesorii universitari şi Profesorii conducători de doctorat pot rămâne în activitate şi după împlinirea vârstei legale de pensionare, cu aprobarea anuală a senatului universităţii, maxim pâna la împlinirea vârstei de 70 de ani.”

MODIFICARI PUNCTUALE:
Art. 294-297 se vor corela cu prevederile din Legea Unica a Salarizarii.